ai4bharat/Pralekha huggingface dataset:
مکانات اور شہری غریبی کے خاتمے کی وزارت
آندھرا پردیش یکم اکتوبر کو سوچھتا شرمدان کے لیے تیار
ایک تاریخ ایک گھنٹہ ایک ساتھ صفائی مہم کے تحت ہزاروں تقریبات کی منصوبہ بندی
وزیر اعظم نریندر مودی کی جانب سے ایک گھنٹے کی صفائی مہم کی اپیل کا خیر مقدم کیا جا رہا ہے اور ملک کے صفائی ستھرائی کے منظر نامے کو تبدیل کرنے کے لیے قوم ایک متحدہ قوت کے طور پر کام رہی ہے۔ آندھرا پردیش بھی ان ریاستوں کی فہرست میں شامل ہو گیا ہے جو یکم اکتوبر 2023اتوار کی صبح 10 بجے ایک تاریخ ایک گھنٹہ ایک ساتھ صفائی مہم کے تحت سوچھتا شرمدان کی تیاریوں کی قیادت کر رہی ہیں۔. ملک بھر میں شرمدان کے لیے 8 لاکھ سے زیادہ پروگراموں کی منصوبہ بندی کی گئی ہے، جن میں سے ہزاروں آندھرا پردیش میں قطار میں کھڑے ہیں۔ ان منصوبوں کو عملی جامہ پہنانے کے لیے ایک موثر روڈ میپ تیار کرنا ضروری ہے، جس کو آندھرا پردیش یقینی بنا رہا ہے۔
آندھرا پردیش سوچھ بھارت مشن کے تحت صفائی ستھرائی کے بہترین طور طریقوں جیسے آر آر آر، سالڈ ویسٹ مینجمنٹ، سنگل یوز پلاسٹک پر پابندی، کچرے کو الگ کرنے، گندے پانی کے علاج اور دیگر کے معاملے میں سب سے زیادہ فعال اور کامیاب ریاستوں میں سے ایک رہا ہے۔ صفائی ستھرائی کی اہم سرگرمیوں کی اپنی روایت کو آگے بڑھاتے ہوئے آندھرا پردیش سوچھتا پکھواڑہ- سوچھتا ہی سیوا مہم کو مثبت انداز میں ختم کرنے کا ہدف رکھتا ہے۔ بڑے پیمانے پر عوامی شرکت اور متحرک ہونے کو یقینی بنانے کے لیے، اعلی ریاستی عہدیداروں نے فوری طور پر فعال موڈ میں قدم اٹھایا ہے۔ چیف سکریٹری ، شہری اور دیہی محکموں کے اسپیشل چیف سکریٹری ، سی اینڈ ڈی ایم اے اور مشن ڈائریکٹر ، ایس بی ایم کے ساتھ باقاعدگی سے ضلع کلکٹروں ، یو ایل بی اور دیگر فیلڈ سطح کے افسران کے ساتھ ویڈیو کانفرنس کر رہے ہیں۔ ریاستی وزراء، ایم ایل اے اور میئروں نے تقریبات کو فروغ دینے کے لیے پوسٹر جاری کیے ہیں۔ ہر یو ایل بی کو ہدایت کی گئی ہے کہ وہ فی گاؤں 2 ایونٹس اور ہر وارڈ میں 3 ایونٹس منعقد کریں اور ہر ایونٹ میں کم از کم 100 شہریوں کو شرکت کروائیں۔ ایونٹ کے فروغ کے لیے، یہ مشورہ دیا گیا ہے کہ عوامی نمائندوں اور ممتاز شہریوں سمیت مقامی بااثر افراد کو وسیع تر رسائی کی کوششوں میں شامل کیا جائے۔ سیلف ہیلپ گروپس، ایم ای پی ایم اے، این سی سی کیڈٹس، این ایس ایس رضاکاروں، ریزیڈنٹ ویلفیئر ایسوسی ایشنز ، مارکیٹ ایسوسی ایشنز، این جی اوز اور ایم ای پی ایم اے کو شامل کرنے کی ہدایت دی گئی ہے۔
ریاست کے جن مشہور مقامات پر شرمدان صفائی مہم کی منصوبہ بندی کی گئی ہے ان میں شری درگا ملیشور سوامی مندر، شری ملکارجن مندر، رام کرشنا بیچ، رشی کونڈا بیچ، گنڈی کوٹہ قلعہ، انڈاولی غار، کرشنا ندی گھاٹ اور گوداوری ندی گھاٹ شامل ہیں۔ متعلقہ تقریبات میں مختلف شعبوں سے تعلق رکھنے والے ممتاز افراد صفائی ستھرائی کے لیے حوصلہ اور جوش و خروش کے ساتھ شرکت کریں گے۔ اولمپک میڈلسٹ پی وی سندھو اور کرنام ملیشوری جیسی اہم شخصیات، عوامی نمائندے، مذہبی رہنما، ممتاز شہری اور عوام کا دیگر اہم طبقہ عام شہریوں کو سوچھتا کے لیے ایک گھنٹہ کا حصہ ڈالنے کے لیے راغب کرنے کے لیے محنت میں حصہ ڈالیں گے۔
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 175.46 کروڑ سے تجاوز کرگیا ہے
گذشتہ 24 گھنٹوں میں 7لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت98.33فیصد ہے
گذشتہ 24 گھنٹوں میں 16,051 نئے معاملات کی رپورٹ موصول ہوئی ہے
ہندوستان میں زیرعلاج مریضوں کی تعداد اس وقت 2,02,131 ہے
طبی جانچ کے بعد وائرس سے متاثر پا ئے جانے و الے افراد کی ہفتہ وار شرح اس وقت 2.12 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 7 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 175.46کروڑ سے تجاوز کر گئی ہے۔
یہ کامیابی 1,98,99,635 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,00,693
|
|
دوسری خوراک
|
|
99,52,973
|
|
احتیاطی خوراک
|
|
40,49,502
|
|
صف اول کے کارکنان
|
|
پہلی خوراک
|
|
1,84,07,927
|
|
دوسری خوراک
|
|
1,74,18,259
|
|
احتیاطی خوراک
|
|
59,11,252
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,36,77,342
|
|
دوسری خوراک
|
|
2,17,30,069
|
|
18 سے44 برس کی عمر کے گروپ کے افراد
|
|
پہلی خوراک
|
|
55,03,74,397
|
|
دوسری خوراک
|
|
43,59,27,908
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,20,44,355
|
|
دوسری خوراک
|
|
17,83,73,700
|
|
60 سال سے زیادہ عمر کے افراد
|
|
پہلی خوراک
|
|
12,62,13,826
|
|
دوسری خوراک
|
|
11,11,19,012
|
|
احتیاطی خوراک
|
|
90,24,495
|
|
احتیاطی خوراک
|
|
1,89,85,249
|
|
کل تعداد
|
|
1,75,46,25,710
پچھلے 24 گھنٹوں میں 37901 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت  ہے۔
اس کے ساتھ ساتھ ہندوستان میں ریکوری کی شرح 98.33 فیصد ہے۔
گذشتہ گھنٹے میں 16,051 نئے معاملات کی رپورٹ موصول ہوئی ہے۔
ہندوستان میں سردست زیرعلاج مریضوں کی مجموعی تعداد اس وقت 2,02,131 ہے۔ مجموعی معاملات ملک کے مجموعی پوزیٹیو معاملات کا 0.47 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 8,31,087 ٹیسٹ کئے گئے۔ ہندوستان میں ابھی تک مجموعی طور پر76.01 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت2.12 فیصد اور روزانہ کی پوزیٹیویٹی کی شرح 1.93 فیصد کی رپورٹ موصول ہوئی ہے۔
خلا ء کا محکمہ
بھارت نے اب تک 33 مختلف ممالک سے 328 سیٹلائٹ لانچ کیے ہیں: ڈاکٹر جتیندر سنگھ خلائی سرگرمیوں میں نجی شراکت کے باعث جدید ٹکنالوجی ، نئی اپلی کیشنز اور خدمات کی ترقی ہوگی: ڈاکٹر جتیندر سنگھ
نئی دہلی۔ 10 فروری شمال مشرقی خطے کی ترقی  کے مرکزی وزیر مملکت ،وزیر اعظم کے دفتر ، عملہ ، عوامی شکایات، پنشن ، ایٹمی توانائی اور خلاکے وزیر مملکت ڈاکٹر جتیندر سنگھ نے کہا کہ مالی سال 21-2020 کے دوران اسرو کے ذریعہ سیٹلائٹ لانچ کرنے کی صلاحیت تیار کرنے کے لئے 900 کروڑ روپئے مختص کیے گئے ہیں۔ لوک سبھا میں ایک سوال کے تحریری جواب میں ، انہوں نے کہا کہ محکمہ خلاء طویل عرصے سے بیرونی ممالک کے سیٹلائٹ لانچ کرنے میں شامل رہا ہے۔ اب تک 33 مختلف ملکوں کے لانچ کیے جانے والے مصنوعی سیاروں کی کل تعداد 328 ہے اور آج تک اس سے حاصل ہونے والی محصولات 25 ملین امریکی ڈالر اور 189ملین یورو ہے۔ مزید یہ کہ حکومت ہند نے مصنوعی سیارہ کو تجارتی طور پر لانچ کرنے اور مالی طور پر خود انحصارہونے کے لئے محکمہ خلاء کے ماتحت ایک پبلک سیکٹر یونٹ نیو اسپیس انڈیا لمیٹڈ  قائم کیا ہے۔
اسرو سیٹلائٹ لانچ کرنے کی صلاحیت کی ترقی کے شعبے میں خود انحصار ہندوستان کے حصول کی طرف کوشاں ہے۔ لہذا ، اس سمت میں بیرونی تعاون کے حصول کے لئے کسی پالیسی کا تصور نہیں کیا گیا ہے۔
ایک اور متعلقہ سوال کے جواب میں، ڈاکٹر جتیندر سنگھ نے کہا کہ اسرو کی سہولیات میں ہندوستانی صنعتوں اورتعلیمی اداروں کے خلائی نظام کی جانچ کےلیے توسیع کی گئی ہے۔ میسرز اسپیس کڈز انڈیا اور میسرز سیزیگی اسپیس ٹکنالوجیز نے اپنے سیٹلائٹ کی اسرو کے یو آر راؤ سیٹلائٹ سینٹر میں ٹیسٹنگ کی ہے۔ انہوں نے کہا کہ ، ہندوستان میں خلائی سرگرمیوں میں نجی شعبے کی شراکت کے نتیجے میں جدید ٹیکنالوجی ، نئی ایپلی کیشنز اور خدمات کی ترقی کے امکان ہیں ۔ انہوں نے مزید کہا کہ مجموعی طور پر یہ خلائی معیشت پرگہرا اثر ڈالے گا۔
وزیر موصوف نے کہا کہ حکومت نے قومی سلامتی سے متعلق امور اور خدشات کا تجزیہ کیا ہے جبکہ نجی کمپنیوں کو خلائی سرگرمیوں میں حصہ لینے کی اجازت دی ہے اور ایک آزاد نوڈل ایجنسی انڈین نیشنل اسپیس پروموشن اینڈ اتھارائزیشن سینٹر کے قیام کے ذریعہ ملک میں خلائی سرگرمیوں کے مجاز ، نگرانی اور ان کوچلانے کے لیے مناسب اقدامات کیے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1802
(Visitor Counter : 159
وزارتِ تعلیم
مرکزی وزیر تعلیم جناب رمیش پوکھریال ’نشنک‘ کو واٹاین لائف ٹائم اچیومنٹ ایوارڈ سے نوازا جائے گا
نئی دہلی، 19 /نومبر 2020 ۔ مرکزی وزیر تعلیم جناب رمیش پوکھریال ’نشنک‘ کو 21 نومبر 2020 کو ورچول طریقے سے منعقدہ ایک پروگرام میں واٹاین لائف ٹائم ایچومنٹ ایوارڈ سے نوازا جائے گا۔
تصنیف، شاعری اور دیگر ادبی کاموں کے لئے مرکزی وزیر کو اب تک حاصل ہوئے متعدد قومی اور بین الاقوامی ایوارڈ کی فہرست میں یہ ایک نیا اعزاز بھی جڑ جائے گا۔ جناب پوکھریال کو اس سے قبل ادب اور انتظامیہ کے شعبے میں متعدد ایوارڈ سے نوازا جاچکا ہے، جس میں اس وقت کے وزیر اعظم جناب اٹل بہاری واجپئی کے ذریعے دیا گیا ساہتیہ بھارتی ایوارڈ، سابق صدر ڈاکٹر اے پی جے عبدالکلام کے ذریعے دیا گیا ساہتیہ گورو سمان، اچھی حکمرانی کے لئے دبئی کی حکومت کے ذریعے دیا گیا گڈ گورنینس ایوارڈ، موریشس کے ذریعے بھارت نژاد شخص کو دیا جانے والا غیرمعمولی حصول یابی ایوارڈ اور ماحولیات کے شعبے میں یوکرین کے ذریعے دیا گیا ایوارڈ ، دیگر ایوارڈ اور اعزازات کی فہرست میں شامل ہیں۔ جناب نشنک کو نیپال میں ’’ہمل گورو سمان‘‘ سے بھی نوازا گیا ہے۔
جناب نشنک کے کہانی کے مجموعے ’جسٹ اے ڈیزائر‘ کا جرمن زبا ن میں ہیمبرگ واقع ایفرو – ایشین انسٹی ٹیوٹ کے ذریعے ترجمہ کراکر شائع کیا گیا ہے۔ ان کی ’اسپرش گنگا‘ پہل کو موریشس کے اسکولی نصاب میں شامل کیا گیا۔ وہ ’سورن گنگا‘ جیسی مخصوص مہمات اور دیگر سماجی کاموں میں سرگرمی کے ساتھ حصہ لیتے رہے ہیں۔ جناب پوکھریال نے اترپردیش حکومت میں ثقافت کے وزیر رہتے ہوئے دنیا کے مختلف حصوں میں متعدد ثقافتی پروگراموں کا انعقاد کرایا۔
اتراکھنڈ کی ڈیمڈ یونیورسٹی ’گرافک ایرا‘ نے جناب پوکھریال کو ادب کے میدان میں ڈی لٹ کی اعزازی ڈگری دی ہے۔
جناب پوکھریال نے مختلف موضوعات پر 75 سے زیادہ کتابیں لکھی ہیں، جن کا بھارتی زبانوں کے ساتھ ساتھ کئی غیرملکی زبانوں میں بھی ترجمہ کیا جاچکا ہے۔ وزیر اعظم جناب نریندر مودی کی قیادت میں مرکزی وزیر نے مختلف طریقہ کار پر عمل درآمد کے ساتھ قومی تعلیمی پالیسی کو نافذ کیا، جسے دنیا بھر میں سراہا گیا۔
واٹاین بین الاقوامی ایوارڈ، لندن کے واٹاین –یوکے تنظیم کے ذریعے دیا جاتا ہے۔ شاعروں، مصنّفین اور فن کاروں کو ان کے شعبے میں کئے گئے قابل ذکر کاموں کے لئے یہ ایوارڈ دیا جاتا ہے۔ اس سے قبل یہ ایوارڈ پرسون جوشی اور جاوید اختر جیسی معروف شخصیتوں کو ان کے ادبی تعاون کے لئے دیا جاچکا ہے۔
واٹاین- یوکے سمان پروگرام کا انعقاد ورچول طریقے سے 21 نومبر 2020 کو بھارتی وقت کے مطابق شام 8:30 بجے کیا جائے گا۔ اس موقع پر معروف مصنف اور نہرو سینٹر، لندن کے ڈائریکٹر ڈاکٹر امیش ترپاٹھی مہمان خصوصی ہوں گے۔ اس موقع پر واٹاین کی چیئرمین میرا کوشک، سینٹرل ہندی بورڈ، آگرہ کے وائس چیئرمین کوی انل شرما جوشی اور وانی پرکاشن کی ایگزیکٹیو ڈائریکٹر آدیتی مہیشوری بھی موجود رہیں گے۔
بہت چھوٹی، چھوٹی اور درمیانی صنعتوں کی وزارت
گڈکری نے ایم ایس ایم ای صنعتوں کے لئے نئے منڈی مقامات اور برآمداتی قوت کے امکانات تلاشنے کی اپیل کی
ایم ایس ایم ای کے مرکزی وزیر جناب نتن گڈکری نے کہا ہے کہ نئے منڈی مقامات اور برآمداتی قوت کے امکانات تلاش کرکے بھارت کی ایم ایس ایم ای صنعتوں کا تعاون آئندہ پانچ برسوں میں موجودہ 30 فیصد سے بڑھ کر 40 فیصد ہو سکتا ہے۔ انہوں نے کہا کہ دیہی صنعت کے شعبے ، جس میں سالانہ 5 لاکھ کروڑ روپئے کے بقدر کی آمدنی کے مضمرات پوشیدہ ہیں ، کو بااختیار بناکر روزگار کے لاکھوں مواقع پیدا کیے جا سکتے ہیں۔
جناب گڈکری نے آج نئی دہلی کے کناٹ پلیس علاقے میں کھادی انڈیا کے فلیگ شپ آؤٹ لیٹ کا دورہ کیا اور اترپردیش اور اتراکھنڈ کی خواتین کاریگروں کے ذریعہ تیار کی گئیں دیہی صنعت کی مصنوعات کو لانچ کیا۔ جناب گڈکری نے آؤٹ لیٹ میں مختلف اسٹالوں کا دورہ کیا اور کھادی کاریگروں کے لئے روزگار کے مواقع پیدا کرنے والی مختلف اقسام کی متنوع مصنوعات کے لئے کے وی آئی سی کی ستائش کی۔
وزیراعظم کا دفتر
وزیر ا عظم نے عوام کو دیوالی کی مبارکباد دی ہے
نئی دہلی،14 نومبر ، وزیر اعظم جناب نریندر مودی نے لوگوں کو دیوالی کے موقع پر مبارکباد دی ہے۔
وزیر اعظم نے کہا ہے ’’سبھی ہم وطنوں کو دیپاولی کی پرخلوص مبارکباد۔
ہر ایک کو دیوالی کی مبارکباد۔ خدا کرے یہ تہوار مزید روشنی اور خوشی لائے۔ خدا کرے ہر شخص خوشحال اور صحت مند رہے‘‘۔
سماجی انصاف اور تفویض اختیارات کی وزارت
او بی سی کے لیے ریزرویشن
سماجی انصاف اور تفویض اختیار کے وزیر مملکت جناب پرتیما بھومک نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
مرکزی حکومت کے تمام تعلیمی اداروں میں داخلہ اور مرکزی حکومت کے عہدوں میں تقرری کے لیے حکومت پہلے سے ہی 27 فیصد او بی سی ریزرویشن کو نافذ کر چکی ہے۔
او بی سی کے لیے سماجی انصاف کو یقینی بنانے کی خاطر حکومت کے ذریعے نافذ کی جا رہی اسکیمیں درج ذیل ہیں:
- مرکزی حکومت کی نوکریوں میں براہ راست تقرری اور مرکزی حکومت کے تعلیمی اداروں میں داخلہ سے متعلق معاملوں میں او بی سی کو 27 فیصد ریزرویشن دستیاب ہے۔
- او بی سی کے لیے پری میٹرک اسکالرشپ – پہلی کلاس سے دسویں کلاس تک کے طلباء کے لیے۔
- او بی سی طلبا کے لیے پوسٹ میٹرک اسکالرشپ – گیارہویں کلاس سے بارہویں کلاس تک کے طلباء کے لیے۔
- او بی سی/ای بی سی کے لیے بیرونی ممالک میں تعلیم حاصل کرنے کی خاطر تعلیمی لون پرسود کی سبسڈی والی ڈاکٹر امبیڈکر اسکیم۔
- او بی سی کے لیے قومی فیلوشپ۔
- اوبی سی لڑکوں اور لڑکیوں کے لیے ہاسٹل کی تعمیر۔
- او بی سی/ڈی این ٹی/ای بی سی کی ہنرمندی کے فروغ کے لیے امداد۔
- او بی سی کے لیے وینچر کیپٹل فنڈ کی شروعات۔
- او بی سی کے لیے قومی پس ماندہ طبقات مالیاتی و ترقیاتی کارپوریشن  کا کم سود والا قرض/ مالیاتی امداد کی اسکیم۔
بھارتی چناؤ کمیشن
آسام، مغربی بنگال، تمل ناڈو، کیرالہ اور مرکز کے زیر انتظام علاقے پڈوچیری میں جاری انتخابات کے دوران روپے پیسے کی طاقت واثر کی لعنت کو ختم کرنے کے لئے الیکشن کمیشن کی طرف سے زبردست اور اہم اقدامات
آسام، مغربی بنگال، تمل ناڈو، کیرالہ اور مرکز کے زیر انتظام علاقے پڈوچیری میں 2021 کے جاری اسمبلی انتخابات میں خرچے کی نگرانی کے عمل کے دوران 331 کروڑ روپے ضبط کئے گئے جو ایک ریکارڈ ہے۔ 2016 میں ان ریاستوں اور مرکز کے زیر انتظام علاقوں کے اسمبلی چناؤ میں بھی کروڑ وںروپے ضبط کئے گئے تھے مگر اس بار جو 331 کروڑ روپے ضبط کئے گئے ہیں وہ پچھلی مرتبہ ضبط کی گئی رقم سے کہیں زیادہ ہے اور سب سے اہم پہلو یہ ہے کہ پولنگ کے ریکارڈ رقم ضبط کی گئی ہے، حالانکہ اس کے باوجود پولنگ ابھی شروع ہونی ہے۔ 16 مارچ 2021 تک جو روپے ضبط کئے گئے ہیں ان کی تفصیلات حسب ذیل ہے اور حالانکہ 2016 کے اسمبلی چناؤ کے دوران کل 225.72 کروڑ روپے ضبط کئے گئے تھے۔

|
|
ریاستیں
|
|
نقدی
|
|
شراب 
|
|
ڈرگس 
|
|
فری بایز
|
|
قیمتی دھاتیں
|
|
کل
|
|
آسام
|
|
11.73
|
|
17.25
|
|
27.09
|
|
4.87
|
|
2.82
|
|
63.75
|
|
پڈوچیری
|
|
2.32
|
|
0.26
|
|
0.15
|
|
0.14
|
|
2.85
|
|
5.72
|
|
تمل ناڈو
|
|
50.86
|
|
1.32
|
|
0.35
|
|
14.06
|
|
61.04
|
|
127.64
|
|
کیرالہ
|
|
5.46
|
|
0.38
|
|
0.68
|
|
0.04
|
|
15.23
|
|
21.77
|
|
مغربی بنگال
|
|
19.11
|
|
9.72
|
|
47.40
|
|
29.42
|
|
6.93
|
|
112.59
|
|
کل
|
|
89.48
|
|
28.93
|
|
75.67
|
|
48.52
|
|
88.87
|
|
331.47
2016 کے اسمبلی انتخابات میں چناؤ کے عمل سے گزرنے والی مذکورہ ریاستوں اور مرکز کے زیر انتظام علاقے میں کل 225.77 کروڑ روپے ضبط کئے گئے۔ آسام، مغربی بنگال، تمل ناڈو، کیرالہ اور مرکز کے زیر انتظام علاقے پڈوچیری کی قانون ساز اسمبلیوں کے عام چناؤ میں کالے دھن کی وبا کو ختم کرنے کی خاطر مؤثر نگرانی کے لئے الیکشن کمیشن آف انڈیا نے 295 اخراجات سے متعلق مشاہدین تعینات کئے۔ کمیشن نے خصوصی اخراجات پر نگرانی کرنے والے 5 مشاہدین بھی مقرر کئے ہیں، جن کے نام ہیں: محترمہ مدھومہاجن، جناب بی آر بالا کرشنن، بی مرلی کمار، محترمہ نیتا نگم اور پشپیندر سنگھ پونیا۔
چناؤ کے دوران خرچوں سے متعلق نگرانی کے بارے میں کمیشن نے چناؤ کے عمل سے گزرنے والی ریاستوں اور مرکز کے زیر انتظام علاقے کی انفورسمنٹ ایجنسیوں کے سینئر افسران کے ساتھ مختلف میٹنگیں طلب کی ہیں۔ چناؤ خرچے کی نگرانی کے عمل میں سینٹرل انفورسمنٹ ایجنسیوں کی اہمیت کو دیکھتے ہوئے کمیشن نے ریونیو سکریٹری، چیئرمین، سی بی ڈی ٹی، چیئرمین سی بی آئی سی اور ڈائریکٹر ایف آئی یو۔ انڈیا کی ایک میٹنگ 2 مارچ 2021 کو بھی طلب کی تھی۔
قانون کے مطابق چناؤ عمل کے دوران نقدی یا تحفے تحائف کی تقسیم کی اجازت نہیں ہے۔ رقم، شراب یا کوئی آئٹم کی تقسیم کی بھی اجازت نہیں ہے۔ یہ خرچے رشوت کی تشریح کے زمرے میں آتے ہیں جو آئی پی سی کی 171 بی اور آر پی ایکٹ 1951 کے تحت ایک جرم ہے۔ اس طرح کے آئٹم پر خرچ غیر قانونی ہے۔
...................
ش ح، ح ا، ع ر
17-03-2021
U-2660
(Visitor Counter : 126
کیمیکلز اور فرٹیلائزر کی وزارت
افکو اور پرسار بھارتی نے ہندوستانی زراعت کی ترقی کے لئے زرعی ٹیکنالوجی اور اختراعات کی تشہیر اور فروغ دینے کے لئے ایک مفاہمت نامہ پر دستخط کئے
نئی دہلی 06 اکتوبر :
دنیا کی سب سے بڑی کھاد کوآپریٹیو، انڈین فارمرس فرٹیلائزر کوآپریٹیو لمیٹڈ  اور پرسار بھارتی نے پیر کو زرعی ٹیکنالوجی اور اختراعات کی تشہیر اور اسے فروغ دینے کے لئے ایک مفاہمت نامے پر دستخط کیے۔ اس معاہدے پر پرتھوی بھون ، نئی دہلی میں منعقدہ ایک پروگرام میں دستخط کئے گئے۔
معاہدے کے مطابق ڈی ڈی کسان کسانوں کے مفادات کیلئے 30 منٹ کے پروگرام سیریز کے ذریعہ زرعی شعبے میں اختیار کی جانے والی مختلف اختراعی تکنیک کو آسان زبان میں نشر کرے گا۔
کاشتکاروں کو آتم نربھر  بنانے کے لئے ضروری ہے کہ ان نئی زرعی تکنیکوں اور ان کے نفاذ کو کاشتکاروں کو سمجھایا جائے۔ یہ مفاہمت نامہ اس مقصد کے حصول میں مدد کرے گا۔ افکو کی اختراعات کو ڈی ڈی کسان کے ذریعہ تقریبا 25 ایپی سوڈ میں آسان زبان میں کسانوں کے ساتھ ساجھا کیا جائے گا۔
افکو کے منیجنگ ڈائریکٹر ڈاکٹر یو ایس اوستھی نے کہا کہ افکو نے یوریا کا متبادل تیار کیا ہے جو کہ نینو تکنیک پر مبنی ہے اور اس سے کسانوں کو مدد ملے گی۔ انہوں نے کہا کہ یہ خوشی کی بات ہے کہ کاشتکاروں کو بے حد فائدہ پہنچانے والی اختراعات کو اب ڈی ڈی کسان پر نشر کیا جائے گا۔ اس سے 2022 تک کسانوں کی آمدنی کو دوگنا کرنے کا ہدف حاصل کرنے میں بھی مدد ملے گی۔
حکومت ہند کے پرنسپل سائنسی مشیر کے وجے راگھون نے اس اقدام کو کسانوں کی بہتری کے لئے ایک تاریخی اقدام قرار دیا ہے۔
پرسار بھارتی کے سی ای او ششی شیکھر ویمپتی نے اسے فخر کا معاملہ قرار دیا۔ انہوں نے کہا کہ اس میڈیم کے توسط سے معلومات کسانوں کے ساتھ آسان زبان میں ساجھا کی جائیں گی۔ یہ پروگرام ڈیجیٹل میڈیم کے ذریعہ بھی نشر کیے جائیں گے تاکہ نوجوان کسان اس اقدام سے فائدہ اٹھاسکیں۔
دور درشن کے ڈائریکٹر جنرل مینک اگروال نے کہا کہ اس معاہدے سے لیب میں کی جانے والی سائنسدانوں کی اختراعات اور کھیت میں کسانوں کے ذریعہ کئے گئے تجربات کو فروغ دینے میں مدد ملے گی جس سے نوجوان کسانوں کو مدد ملے گی۔
وزارت خزانہ
ہندوستان اور انڈونیشیا نے گجرات میں جی 20 وزرائے خزانہ اور مرکزی بینک کے گورنروں کی میٹنگ کے موقع پر ‘‘انڈیا – انڈونیشیا اکنامک اینڈ فنانشل ڈائیلاگ’’ای ایف ڈی ڈائیلاگ کے آغاز کا اعلان کیا
ای ایف ڈی ڈائیلاگ دونوں ممالک کے درمیان مشاركت کو تقویت بخشنے اور عالمی مسائل پر مشترکہ افہام و تفہیم کو فروغ دینے کے علاوہ باہمی آموزش اور مبنی بر حكمت ہم آہنگی کے لئے ایک منفرد موقع فراہم کرنے کے لئے عہد بند ہے
وزیر خزانہ انڈونیشیا محترمہ سری ملیانی اندراوتی اور خزانہ اور کارپوریٹ امور كی مركزی وزیر محترمہ نرملا سیتا رمن نے آج یہاں ’’انڈیا-انڈونیشیا اکنامک اینڈ فنانشل ڈائیلاگ‘‘ کے آغاز کا اعلان کیا۔ جی 20 وزرائے خزانہ اور مرکزی بینک کے گورنروں )ایف ایم سی بی جی(کے اجلاس کے دوران رونما ہونے والے اس پلیٹ فارم کا مقصد دونوں ممالک کے درمیان تعاون کو مضبوط بنانا اور عالمی مسائل پر مشترکہ مفاہمت کو فروغ دینا ہے۔
مرکزی وزیر خزانہ محترمہ نے کہا۔ سیتا رمن نے کہا كہ‘‘ 1991 میں ہندوستان کی ’لُك ایسٹ پالیسی‘ کے ارتقاء، اس کے بعد ‘ایکٹ ایسٹ پالیسی‘ نے ہمارے دوطرفہ تعلقات، خاص طور پر تجارتی اور ثقافتی شعبوں میں تیز رفتار ترقی کی سہولت فراہم کی ہے’’۔ انہوں نے كہا كہ ’’انڈونیشیا آسیان خطے میں ہندوستان کے سب سے بڑے تجارتی شراکت دار کے طور پر ابھرا ہے، ہماری تجارت میں 2005 سے آٹھ گنا اضافہ ہوا ہے جو مالی سال 2023-2022 میں متاثر کن 38 بلین ڈالر تک پہنچ گیا ہے’’۔
ای ایف ڈی ڈائیلاگ كا مقصد دونوں ممالک کے اقتصادی پالیسی سازوں اور مالیاتی ریگولیٹرز کو یكجا کر کے دو طرفہ اور بین الاقوامی اقتصادی اور مالیاتی معاملات پر تعاون کو بڑھانا ہے۔ باہمی تعاون کے شعبوں میں بڑے اقتصادی چیلنج اور عالمی اقتصادی امکانات كے علاوہ دو طرفہ سرمایہ کارانہ تعلقات اور جی 20 اور آسیان کے معاملات میں تعاون شامل ہیں۔ ڈیجیٹل معیشت کی صلاحیت کو تسلیم کرتے ہوئے دونوں وزرائے خزانہ نے مالیاتی شمولیت کے لیے فنٹیک کے شعبے میں تعاون کے امکانات کو بھی ادراك کیا۔
تیزی سے فروغ پذیر معیشتوں کے طور پر ہندوستان اور انڈونیشیا کے درمیان مماثلت اور کثیر الجہتی تنظیموں جیسے جی-20، ڈبلیو ٹی او اور مشرقی ایشیا سمٹ میں ان کے فعال کردار كے پیش نظر یہ مکالمہ باہمی آموزش اور پالیسی کوآرڈینیشن کے لیے ایک منفرد موقع فراہم کرنے کا عہد کرتا ہے۔
وزرائے خزانہ نے ایک مشترکہ امید کے ساتھ یہ نتیجہ اخذ کیا کہ ای ایف ڈی ڈائیلاگ سے صرف ہندوستان اور انڈونیشیا کے درمیان دو طرفہ تعلقات مزید گہرے ہوں گے بلکہ جنوب مشرقی ایشیا اور دنیا کے وسیع تر اقتصادی اور مالیاتی استحکام میں بھی اس سے مدد ملے گی۔
وزارت دفاع
ایچ اے ایل نے حکومت کو 376.93 کروڑ وپے کا دوسرا عبوری ڈویڈینڈ ادا کیا
نئی دہلی،10 مارچ، 2021/ سرکاری شعبے کی دفاعی کمپنی  ہندوستان ایروناٹکس لمیٹڈ ایچ اے ایل نے حکومت کو مالی سال 2020-21 کے لیے 376.93 کروڑ روپے کا دوسرا عبوری ڈویڈینڈ ادا کیا۔ ڈویڈینڈ کا یہ چیک ایچ اے ایل کے چیئرمین اور منیجنگ ڈائریکٹر سی ایم ڈی جناب آر مادھون اور ایچ اے ایل کے مالی امور کے ڈائریکٹر جناب سی بی اننت کرشنن نے دفاعی پیداوار کے سکریٹری جناب راج کمار کی موجودگی میں نئی دلی میں 10 مارچ ، 2021 کو رکشا منتری جناب راج ناتھ سنگھ کے سپرد کیا۔
کمپنی نے 10 – 10 روپے کے شیئرز پر 15 – 15 روپے کے دوسرے عبوری ڈویڈینڈ کا اعلان کیا تھا ان حصص کی مجموعی قیمت 26 فروری ، 2021 کو 501.58 کروڑ روپے ہے۔ یہ اعلان 10-10 روپے کے شیئر پر 15 – 15 روپے کے پہلے عبوری ڈویڈینڈ کے علاوہ ہے جن کی مجموعی قیمت 9 دسمبر ، 2020 کو اعلان شدہ 501.58 کروڑ روپے کی پہلے اور دوسرے ڈویڈینڈ کی مجموعی رقم 1003.16 کروڑ روپے ہے۔ جس میں حکومت کے 753.88 کروڑ روپے کا حصہ بھی شامل ہے۔
جناب مادھون نے کہا کہ ایچ اے ایل لگاتار زیادہ ڈویڈینڈ ادا کرتا رہا ہے جو پبلک انٹرپرائزیز کے محکمے کی طرف سے جاری رہنما خطوط کے مطابق کم سے کم ڈویڈینڈ ہے۔ جوائنٹ سکریٹری  جناب چندراکر بھارتی اور وزارت دفاع اور ایچ اے ایل کے دیگر سینئر افسران بھی اس موقعے پر موجود تھے۔
۔۔
م ن ۔ اس۔ ت ح ۔
U –2386
(Visitor Counter : 93
نوجوانوں کے امور اور کھیل کود کی وزارت
وزیر اعظم نے ،ٹوکیو اولمپکس کے لئے روانہ ہونے والے، پنجاب اور ہماچل پردیش کے ایتھلیٹس کے ساتھ بات چیت کی
نئی دہلی14 جولائی2021: وزیر اعظم جناب نریندر مودی نے آج ویڈیو کانفرنسنگ کے ذریعہ ٹوکیو اولمپکس کے لئے روانہ ہونے والے خطے کے بھارتی ایتھلیٹس کے ساتھ بات چیت کی ۔جالندھر کے ہاکی کھلاڑی من پریت سنگھ سے بات کرتے ہوئے وزیر اعظم نے کہا کہ ان سے بات چیت کرکے انہیں میجر دھیان چند جیسے ملک کے ہاکی کے مایہ ناز کھلاڑیوں کی یاد تازہ ہوگئی ۔وزیراعظم نے امید ظاہر کی کہ ان کی ٹیم اس وراثت کو برقراراور زندہ رکھے گی۔
فوٹو : وزیراعظم ، جالندھر  کے ہاکی کھلاڑی من پریت سنگھ کے ساتھ بات کرتے ہوئے
جناب نریند رمودی نے ہماچل پردیش کے ضلع منڈی سے تعلق رکھنے والے ایک مکے باز آشیش کمار سے دریافت کیا کہ انہوں نے کیسے کووڈ -19 سے مقابلہ کیا اور اپنی ٹریننگ بھی جاری رکھی۔وزیراعظم نے، ان کے والد کی وفات کے باوجود اپنے ہدف کے لئے ثابت قدم رہنے پر اشیش کمار کی ستائش کی ۔
فوٹو: وزیراعظم ہماچل پردیش کے منڈی ضلع کے مکے باز اشیش کمار کےساتھ گفتگو کرتے ہوئے
وزیراعظم جناب نریندر مودی نے آج ویڈیو کانفرنسنگ کے ذریعہ ٹوکیو اولمپکس کے لئے روانہ ہونے والے بھارت کے دوسرے ایتھلیٹس کے ساتھ بھی بات چیت کی ۔بھارت کی کھیلوں سے متعلق اتھارٹی  کے چنڈی گڑھ کے علاقائی مرکز خطے سے ٹوکیو اولمپکس کے لئے روانہ ہونے والے ان ریاستوں کے ایتھلیٹس کے ساتھ وزیراعظم کی بات چیت میں سہولت پید ا کی ۔اسی طرح کے پروگراموں کا ایس اے آئی کے چنڈی گڑھ کے علاقائی مرکز  کے تحت ایس اے آئی کے تمام دیگر مراکز میں بھی انعقاد کیا گیا، جس میں بڑی تعداد میں ایتھلیٹس نے شرکت کی اور ان پروگراموں کی بدولت ایتھلیٹس کو بہت زیادہ ترغیب حاصل ہوئی ۔
فوٹو : وزیراعظم ٹوکیواولمپکس کے لئے روانہ ہونے والے ایتھلیٹس کے ساتھ بات چیت کرتے ہوئے
وزیر اعظم کے ذریعہ یہ بات چیت اولمپکس کھیلوں میں حصہ لینے سے پہلے ایتھلیٹس کی حوصلہ افزائی کی ایک کوشش ہے۔ نوجوانوں کے امور اورکھیلوں کے وزیر جناب انوراگ ٹھاکر ، نوجوانوں کے امور اور کھیلوں کے وزیر مملکت جناب نستھ پرامانک اور وزیر قانون جناب کرن رجیجو بھی اس موقع پر موجود تھے۔
ارضیاتی سائنس کی وزارت
جنوب مغربی مانسون کی وسطی بحیرہ عرب کے مزید حصوں ، پورے ساحلی کرناٹک ، گوا ، مہاراشٹر کے کچھ حصوں ، شمالی اندرونی کرناٹک کے زیادہ تر حصوں ، تلنگانہ ، آندھراپردیش کے کچھ حصوں، تمل ناڈو کے زیادہ تر حصوں ، وسطی خلیج بنگال کے زیادہ تر حصوں اور شمال مشرقی خلیج بنگال کے کچھ حصوں کی جانب پیش رفت
نئی دہلی۔ 05 جون ہندوستان کے محکمہ موسمیات کے موسم کی پیش گوئی کرنے والے قومی مرکز کے مطابق: 
کل ہند سطح پر موسم کی پیش گوئی 
- جنوب مغربی مانسون آج بتاریخ 5 جون 2021 کو وسطی بحیرہ عرب کے مزید حصوں ، پورے ساحلی کرناٹک ، گوا ، مہاراشٹر کے کچھ حصوں ، شمالی اندرونی کرناٹک کے زیادہ تر حصوں ، تلنگانہ ، آندھراپردیش کے کچھ حصوں، تمل ناڈو کے زیادہ تر حصوں ، وسطی خلیج بنگال کے زیادہ تر حصوں اور شمال مشرقی خلیج بنگال کے کچھ حصوں کی جانب گامزن ہے ۔
- مانسون کی شمالی حد  17.0°N / طول البلد 60°E, عرض البلد 17.5°N/ /طول البلد 70°E ، ہرنائی ، سولاپور ، رائچور ، کرنول ، تروپتی ، کڈلور عرض البلد 11.5°N/ طول البلد 81.5°E,13°N/85°E, 16°N/89°E اور 20°N/93°E. عرض البلد سے گزرتی ہے۔
- امکان ہے کہ جنوب مغربی مانسون کی آئندہ 24 گھنٹوں کے دوران مزید وسطی بحیرہ عرب ، مہاراشٹر کے کچھ مزید حصوں ، کرناٹک کے بقیہ حصوں ، آندھراپردیش اور تلنگانہ کے زیادہ تر حصوں، تمل ناڈو کے بقیہ حصوں ، وسطی اور شمال مشرقی خلیج بنگال کے زیادہ تر حصوں ، شمال مشرقی خلیج بنگال کے کچھ حصوں اورشمال مشرقی ہندوستان کی جانب پیش رفت ہو سکتی ہے۔
- پنجاب اور اس سے ملحقہ ہریانہ میں سمندر کی سطح سے 3.1 کلومیٹر بلندی پر گردابی طوفان کی شکل میں مغربی خلل برقرار ہے اور کم دباؤ کے ہوا کے ساتھ اس کا محور طول البلد 72°E اور عرض البلد 26°N میں سمندر کی سطح سے5.8 کلومیٹرکی بلندی پر ہے ۔
- ہریانہ اور اس کے ملحقہ شمال مغربی راجستھان میں اوسط سمندری سطح سے 2.1 کلومیٹر کے اوپر گردابی طوفان برقرار ہے۔
- کرناٹک گو اکے ساحلوں سے الگ وسطی بحیرہ عرب میں اوسط سمندری سطح سے ساڑھے چار کلومیٹر تک گردابی طوفان برقرار ہے۔
- مشرقی وسطی بحیرہ عرب میں مذکورہ بالا گردابی طوفان سےکرناٹک کے جنوب میں تمل ناڈو تک ہوا کے کم دباؤ والا علاقہ بن گیا ہے جو اوسط سمندری سطح سے 0.9 کلومیٹر تک برقرار ہے۔
- جنوبی مہاراشٹر کے ساحل سے لیکر جنوبی کیرالہ کے ساحل تک اوسط سمندر ی سطح پر کم دباؤ والا علاقہ بن گیا ہے۔
- سری لنکا اور اس سے متصل کومورین علاقے میں اوسط سمندری سطح 3.1 کلومیٹر اور 4.5 کلومیٹر کے درمیان ایک گردابی طوفان برقرار ہے۔

مزید تفصیلات کے لیے twww.imd.gov.in پر جائیں یا +911124631913,24643965,24629798 پر رابطہ کریں 
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5167
(Visitor Counter : 99